ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 01.10.1997 
COM(97) 471 τελικό 
96/0027 (COD) 
ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ 
σύμφωνα με το άρθρο 189 Β, παράγραφος 2, στοιχείο δ) της συνθήκης ΕΚ, 
επί των τροπολογιών του Ευρωπαϊκού Κοινοβουλίου 
στην κοινή θέση του Συμβουλίου σχετικά με την 
πρόταση 
ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ 
ΣΥΜΒΟΥΛΙΟΥ ΓΙΑ ΤΗΝ ΑΝΑΘΕΩΡΗΣΗ ΤΟΥ ΠΡΟΓΡΑΜΜΑΤΟΣ ΤΗΣ 
ΕΥΡΩΠΑΪΚΗΣ ΚΟΙΝΟΤΗΤΑΣ ΓΙΑ ΠΟΛΙΤΙΚΗ ΚΑΙ ΔΡΑΣΗ ΣΕ ΣΧΕΣΗ 
ΜΕ ΤΟ ΠΕΡΙΒΑΛΛΟΝ ΚΑΙ ΤΗΝ ΑΕΙΦΟΡΟ ΑΝΑΠΤΥΞΗ - «ΣΤΟΧΟΣ Η 
ΑΕΙΦΟΡΙΑ» 
ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ 
σύμφωνα με το άρθρο 189 Α, παράγραφος 2 της συνθήκης ΕΚ 

1. Ιστορικό 
Στις 29 Φεβρουαρίου 1996, η Επιτροπή παρουσίασε στο Ευρωπαϊκό 
Κοινοβούλιο και το Συμβούλιο πρόταση απόφασης του Ευρωπαϊκού 
Κοινοβουλίου και του Συμβουλίου για την αναθεώρηση του προγράμματος της 
Ευρωπαϊκής Κοινότητας για πολιτική και δράση σε σχέση με το περιβάλλον και 
την αειφόρο ανάπτυξη - «Στόχος η αειφορία», βάσει του άρθρου 130 Σ 
παράγραφος 3 πρώτο εδάφιο της συνθήκης1 (COM (95) 647 τελικό - 96/0027 
(COD) της 24ης Ιανουαρίου 1996). 
Στις 29-30 Μαΐου 19962 η Οικονομική και Κοινωνική Επιτροπή εξέδωσε γνώμη. 
Στις 18-19 Σεπτεμβρίου 19963 η Επιτροπή των Περιφερειών εξέδωσε γνώμη. 
Στις 13 Νοεμβρίου 19964 το Ευρωπαϊκό Κοινοβούλιο εξέδωσε γνώμη σε πρώτη 
ανάγνωση. 
Στις 4 Δεκεμβρίου 1996, μετά τη γνώμη του Ευρωπαϊκού Κοινοβουλίου, η 
Επιτροπή διαβίβασε στο Συμβούλιο τροποποιημένη πρόταση5 (COM (96) 648 
τελικό της 4ης Δεκεμβρίου 1996). 
Στις 17 Απριλίου 1997, το Συμβούλιο ενέκρινε κοινή θέση σύμφωνα με το άρθρο 
189 Β της συνθήκης6. 
Στις 17 Ιουλίου 1997, το Ευρωπαϊκό Κοινοβούλιο ενέκρινε σε δεύτερη 
ανάγνωση απόφαση τροπολογίας της κοινής θέσης του Συμβουλίου7. 
2. Στόχος και περιεχόμενο της προτεινόμενης απόφασης 
Στις 18 Μαρτίου 1992, η Επιτροπή ενέκρινε το πρόγραμμα της Ευρωπαϊκής 
Κοινότητας για πολιτική και δράση σε σχέση με το περιβάλλον και την αειφόρο 
ανάπτυξη - «Στόχος η αειφορία». Το Ευρωπαϊκό Κοινοβούλιο, με ψήφισμα του 
στις 17 Νοεμβρίου 1992, εξέφρασε την ικανοποίηση του για τους 
προσανατολισμούς του προγράμματος. Το Συμβούλιο και οι εκπρόσωποι των 
κυβερνήσεων των κρατών μελών ενέκριναν, στο ψήφισμα τους της 1ης 
Φεβρουαρίου 1993, τη γενική προσέγγιση και στρατηγική του προγράμματος. 
1 ΕΕαριθ. C 140 τηςί 1.5.1996 
2 ΕΕαριθ. C212της22.7.1996 
3 ΕΕαριθ.0 34 της 3.2.1997 
4 ΕΕ αριθ. C 362 της 2.12.1996 
5 ΕΕ αριθ. C 28 της 29.1.1997 
6 ΕΕ αριθ. C 157 της24.5.1997 
7 Λεν έχει ακόμη δημοσιευθεί. 
Το πρόγραμμα εκτείνεται ουσιαστικά έως το έτος 2000, ωστόσο υπάρχει 
πρόβλεψη εντός του προγράμματος για ευρεία αναθεώρηση της στρατηγικής 
που πρέπει να ακολουθηθεί πριν από τα τέλη του 1995. Στα ψηφίσματα του 
Ευρωπαϊκού Κοινοβουλίου και του Συμβουλίου εκφράστηκε ρητώς το αίτημα 
αναθεώρησης, η οποία διεξήχθη κατά τη διάρκεια του 1995. Η έκθεση προόδου 
για την εφαρμογή του προγράμματος, η οποία εγκρίθηκε από την Επιτροπή στις 
10 Ιανουαρίου 1996 (COM (95) 624 τελικό) και η ενημερωμένη έκθεση για την 
κατάσταση του περιβάλλοντος που παρουσιάστηκε από τον Ευρωπαϊκό 
Οργανισμό Περιβάλλοντος στις 10 Νοεμβρίου 1995, συνιστούν απτά στοιχεία 
της διαδικασίας αναθεώρησης. 
Πρωταρχικός στόχος της πρότασης απόφασης είναι να δώσει ανανεωμένη 
πολιτική ώθηση στην εφαρμογή του Πέμπτου Προγράμματος Δράσης σε 
κοινοτικό επίπεδο και στη συνολική πρόοδο σε σχέση με την αειφόρο ανάπτυξη. 
Αποσκοπεί να επικεντρώσει εκ νέου τις δράσεις προτεραιότητας του 
υπάρχοντος προγράμματος σε καίριες περιοχές, όπου η Επιτροπή πρέπει να 
αναλάβει πρωτοβουλίες για την υπερνίκηση των εμποδίων που προκύπτουν 
κατά την εφαρμογή και τα οποία επισημαίνονται στην έκθεση προόδου. 
3. Γνώμη της Επιτροπής επί των τροπολογιών του Ευρωπαϊκού Κοινοβουλίου 
3.1 Γενικές παρατηρήσεις 
Εκ των 28 τροπολογιών που ενέκρινε το Ευρωπαϊκό Κοινοβούλιο σε δεύτερη 
ανάγνωση, η Επιτροπή είναι σε θέση να δεχθεί 13 τροπολογίες στο σύνολο τους, 
εν μέρει ή κατ' αρχήν. Για 15 τροπολογίες δεν μπορεί να υπάρξει υποστήριξη. 
Εκ των 13, οι 4 τροπολογίες είχαν ήδη γίνει δεκτές από την Επιτροπή σε πρώτη 
ανάγνωση και συμπεριλαμβάνονταν στην τροποποιημένη πρόταση του 
Δεκεμβρίου του 1996. 
3.2 Ειδικές παρατηρήσεις 
Τροπολογίες πον έγιναν δεκτές 
Οι τροπολογίες 15 και 23 είναι δεκτές στο σύνολο τους και είχαν ήδη 
συμπεριληφθεί στην τροποποιιιμένη πρόταση του Δεκεμβρίου του 1996 (COM 
(96) 648 τελικό). Οι τροπολογίες 32. 33 και 35 είναι επίσης δεκτές στο σύνολο 
τους δεδομένου ότι επαναφέρουν το αρχικό κείμενο της Επιτροπής. 
'Οσον αφορά τις τροπολογίες που αναφέρονται στην ένταξη περιβαλλοντικών 
πτυχών σε άλλες πολιτικές, η Επιτροπή δύναται να δεχθεί επαναδιατύπωση του 
μέρους αα) τικ τροπολογίας 7 (για τη γεωργία), και του βέρους γα) της 
τροπολογίας 14 (για τον τουρισμό). Το υπόλοιπο της τροπολογίας 7 δεν μπορεί 
να γίνει δεκτό διότι είναι λιγότερο ισχυρό από την πρόταση της Επιτροπής. Το 
υπόλοιπο της τροπολογίας 14 δεν μπορεί να γίνει δεκτό δεδομένου ότι 
προτείνει ενσωμάτωση της αρχής «ο ρυπαίνων πληρώνει» που υπάρχει ήδη στη 
συνθήκη και της αρχής «ο χρησιμοποιών τους φυσικούς πόρους πληρώνει» που 
είναι άγνωστη. 
Η Επιτροπή αποδέχεται την αναφορά στην ευθύνη, όπως μνημονεύεται στην 
τροπολογία 12 του σχεδίου απόφασης αλλά, ενόψει της Λευκής Βίβλου που 
ετοιμάζει επί του θέματος, θεωρεί συνετό να διατηρήσει τη γενική αναφορά που 
περιλαμβάνεται στο άρθρο 3 της αρχικής της πρότασης. 
Η Επιτροπή είναι σε θέση να αποδεχθεί σε μεγάλο βαθμό την τροπολογία 13 
σχετικά με τους ανθεκτικούς οργανικούς ρύπους, την οποία ενσωμάτωσε στην 
τροποποιημένη της πρόταση του Δεκεμβρίου του 1996, άρθρο 11.7. 
Σχετικά με την διεύρυνση του συνόλου των μέσων, η Επιτροπή δύναται να 
αποδεχθεί επαναδιατύπωση της τροπολογίας 17. Τον Δεκέμβριο του 1996, η 
Επιτροπή παρουσίασε πρόταση για την στρατηγική αξιολόγηση των 
περιβαλλοντικών επιπτώσεων. 
Όσον αφορά την τροπολογία 25. η Επιτροπή ενσωμάτωσε στην τροποποιημένη 
της πρόταση του Δεκεμβρίου του 1996 αναφορά στην τεχνική, διοικητική και 
χρηματοοικονομική στήριξη των υποψηφίων για προσχώρηση συνδεδεμένων 
χωρών της Κεντρικής και Ανατολικής Ευρώπης. 
Σχετικά με τις τροπολογίες 34 και 37 που αφορούν ειδικά περιβαλλοντικά 
θέματα (άρθρο 11), η Επιτροπή δύναται να αποδεχθεί τις εν λόγω τροπολογίες 
στο μέτρο που επαναφέρουν τμήματα της αρχικής πρότασης της Επιτροπής. Δεν 
δύναται να δεχθεί άλλα στοιχεία των εν λόγω τροπολογιών για θεσμικούς 
λόγους. Ωστόσο, ορισμένες υποδείξεις πιθανόν να συμπεριληφθούν στα 
μελλοντικά προγράμματα εργασίας της Επιτροπής. 
Τροπολογίες πον αεν έγιναν δεκτές 
Η Επιτροπή δεν δύναται να συμφωνήσει με την τροπολογία 1 για ειδική 
αναφορά στο άρθρο 130Ρ της Συνθήκης, δεδομένου ότι δεν προσθέτει τίποτε 
περισσότερο. 
Η Επιτροπή δεν συμφωνεί να συμπεριλάβει την τροπολογία 2 (που σχετίζεται με 
τμήμα της τροπολογίας 37). σχετικά με την ενσωμάτωση της υποχρέωσης να 
επιτευχθεί το υψηλότερο δυνατό επίπεδο περιβαλλοντικής προστασίας στην 
Ένωση έως την 1η Ιανουαρίου 1999. Το συγκεκριμένο θέμα δεν έχει άμεση 
σχέση με την πρόταση αναθεώρησης του Πέμπτου Προγράμματος. Η Επιτροπή 
έχει αναλάβει, βάσει της κοινής δήλωσης για τα πρότυπα προστασίας του 
περιβάλλοντος, της υγείας και της ασφάλειας των προϊόντων, να αναθεωρήσει 
το «κοινοτικό κεκτημένο» και, εάν χρειασθεί, να υποβάλει προτάσεις για 
αποφάσεις που πρέπει να ληφθούν πριν από τα τέλη της μεταβατικής περιόδου 
που προβλέπεται στις συνθήκες προσχώρησης, δηλ. την 1η Ιανουαρίου 1999. 
II τροπολογία 3 περιλαμβάνει λεπτομερείς αναφορές στα πορίσματα του 
Ευρωπαϊκού Οργανισμού Περιβάλλοντος που περιλαμβάνονται στην 
ενημερωμένη έκθεση για την κατάσταση του περιβάλλοντος. Η Επιτροπή θεωρεί 
ότι αρκεί η απλή αναφορά στην έκθεση του οργανισμού, όπως γίνεται στην 
αρχική πρόταση της Επιτροπής. 
Όσον αφορά τις τοοπολονίες 4.6.16.21 και 36 και ορισμένα τμήματα των 
τροπολογιών 17 και 37. όπου υποδεικνύονται προθεσμίες και στόχοι, δεδομένης 
της δομής του σχεδίου απόφασης, η έγκριση τέτοιων προθεσμιών ή στόχων 
καθορίζει τελικές ημερομηνίες για την Κοινότητα, προκειμένου να λάβει 
απόφαση για τα μέτρα. Αυτό δημιουργεί διαδικαστικές δυσχέρειες. 
Στην τροπολογία 5 υποδεικνύεται αντικατάσταση της διατύπωσης «οι 
προτεραιότητες είναι» με τη διατύπωση «η Κοινότητα πρόκειται να». Η 
Επιτροπή δεν θεωρεί την εν λόγω τροπολογία ενδεδειγμένη. Το σχέδιο 
απόφασης υποδεικνύει τις περιοχές προτεραιότητας, με ευρεία αναφορά στο 
συνδυασμό μέτρων που θα βοηθούσαν στην επίτευξη των στόχων του 
προγράμματος. Η φράση «η Κοινότητα πρόκειται να» είναι περισσότερο 
δεσμευτική από νομική άποψη, δεδομένου ότι προδιαγράφει ακριβώς τα 
ενδεδειγμένα μέτρα, χωρίς να είναι σε θέση να αναπτύξει άλλα μέτρα. 
Σε πολλές τροπολογίες επί του συνόλου του κειμένου (παραδείγματος χάριν 
στις τροπολογίες 6. 7. 12. 16. 17. 20. 21. 22. 24. 36 και σε ορισμένα τμήματα των 
τροπολογιών 34 και 37) ζητείται από την Επιτροπή, ρητώς ή εμμέσως, να 
υποβάλει προτάσεις πριν από τη λήξη του προγράμματος ή να αναλάβει άλλες 
δράσεις. Σε ορισμένες περιπτώσεις υποδεικνύονται ήδη το λεπτομερές πεδίο 
εφαρμογής και το περιεχόμενο του μέτρου. Η Επιτροπή δεν είναι σε θέση να 
δεχθεί τις εν λόγω τροπολογίες, διότι είτε θίγουν το δικαίωμα πρωτοβουλίας 
της Επιτροπής, όπως περιγράφεται στη συνθήκη, είτε περιορίζουν το πεδίο 
εφαρμογής της πρότασης της Επιτροπής, είτε είναι υπερβολικά λεπτομερείς ή 
ειδικές εν συγκρίσει με το πεδίο εφαρμογής του σχεδίου απόφασης. Επιπλέον, η 
εν λόγω απόφαση δεν μπορεί να αποτελέσει λεπτομερές πρόγραμμα εργασίας 
για την Επιτροπή. Ορισμένες εκ των υποδεικνυόμενων δράσεων μπορούν 
εντούτοις να συμπεριληφθούν στα προγράμματα εργασίας της Επιτροπής των 
μελλοντικών ετών. 
II τροπολογία 26 περιορίζει το θέμα του εμπορίου και του περιβάλλοντος μόνο 
στο πλαίσιο του ΔΟΕ. Επιπλέον, η Κοινότητα δεν δύναται να διασφαλίσει ότι 
οι κανόνες του ΔΟΕ λαμβάνουν πλήρως υπόψη την ανάγκη διατήρησης υψηλού 
επιπέδου περιβαλλοντικής προστασίας. 
Η τροπολογία 27 περί «πρασίνου» ΑΕΠ δεν μπορεί να γίνει δεκτή. Το Πέμπτο 
Πρόγραμμα δεν προβλέπει την ανάπτυξη «πρασίνου» ΑΕΠ στην ΕΕ έως το 
1999. Αναφέρει ότι οικονομικοί δείκτες όπως το ΑΕΠ χρειάζονται μετατροπή 
και προσαρμογή κατόπιν πρωτοβουλίας των κρατών μελών και έχει 
υποστηριχθεί από την ΕΚ. Η ανακοίνωση του 1994 για τους δείκτες και την 
περιβαλλοντική λογιστική αναφέρει ότι μεταγενέστερη έρευνα έδειξε ότι η 
ανάπτυξη ενός «πρασίνου» ΑΕΠ είναι δυσκολότερη από ό,τι είχε αρχικά 
υποτεθεί. Ως αποτέλεσμα, η Επιτροπή μαζί με άλλα εθνικά όργανα και κράτη 
μέλη αναπτύσσει επί του παρόντος δορυφορικούς λογαριασμούς, ως πρώτο 
βήμα προς αυτή την κατεύθυνση. 
'Οσον αφορά τις τροπολογίες 36 και 40 και ορισμένα τμήματα της τροπολογίας 
34 που αφορά ειδικά περιβαλλοντικά θέματα (άρθρο 11), η Επιτροπή δεν είναι 
σε θέση να δεχθεί' τις εν λόγω τροπολογίες για θεσμικούς λόγους. Εντούτοις, 
ορισμένες υποδείξεις είναι πιθανόν να συμπεριληφθούν στα μελλοντικά 
προγράμματα εργασίας της Επιτροπής. 
Μετά την δεύτερη ανάγνωση του σχεδίου απόφασης που εγκρίθηκε από το 
Ευρωπαϊκό Κοινοβούλιο στις 17 Ιουλίου 1997, η Επιτροπή τροποποιεί με την 
παρούσα την πρόταση της, ενσωματώνοντας εν μέρει 3 τροπολογίες. Οι 
υπόλοιπες τροπολογίες που γίνονται δεκτές δεν απαιτούν τροποποιήσεις του 
κειμένου της πρότασης της Επιτροπής. Εν συγκρίσει με την κοινή θέση του 
Συμβουλίου, επαναφέρουν το κείμενο της αρχικής πρότασης της Επιτροπής. 
Τροποποιημένη πρόταση 
ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ 
ΣΥΜΒΟΥΛΙΟΥ 
για την αναθεώρηση του προγράμματος της Ευρωπαϊκής Κοινότητας για 
πολιτική και δράση σε σχέση με το περιβάλλον και την αειφόρο ανάπτυξη -
«Στόχος η αειφορία» 
ΚΟΙΝΗ ΘΕΣΗ ΤΡΟΠΟΠΟΙΗΜΕΝΗ ΠΡΟΤΑΣΗ 
Αρθρο 2 (2.1 στοιχείο στ) (νέο) 
(στ) να αρνίσει τις προκαταρκτικές 
εργασίες για σταδιακή αναθεώρηση της 
κοινής αγροτικής πολιτικής, προκειμένου 
αυτή να εφαρμοστεί το αργότερο τη 
στιγμή της προσχώρησης νέων κρατών 
μελών. Η αναθεώρηση πρέπει να 
διασφαλίζει ότι στο μέλλον η βοήθεια θα 
συνδέεται πρωτίστως με βιώσιμες 
μεθόδους αγροκαλλιέργειας. 
Άρθρο 2 (2.5 στοιχείο δ) (νέο) 
ÔVva διασφαλίσει ότι τα Διαρθρωτικά 
Ταμεία και το Ταμείο Συνοχής 
Υρησιμοποιούνται για να στηρίξουν 
βιώσιμες μορφές τουρισμού και ότι τα 
έργα που γρηματοδοτούνται από τα λόγω 
ταμεία υποβάλλονται σε εκτίμηση των 
περιβαλλοντικών επιπτώσεων, σύμφωνα 
με τις απαιτήσεις των κανονισμών των 
Διαρθρωτικών Ταμείων και του Ταμείου 
Συνονής και την αναθεωρημένη οδηγία 
85/337/ΕΟΚ του ΣυαΒουλίου. 
Άρθρο 3 (3.2 στοιχείο α) 
α) να αναπτύξει προσεγγίσεις για την α) η Κοινότητα θα καθορίσει 
εκτίμηση των περιβαλλοντικών προσέγγιση για την εκτίμηση των 
επιπτώσεων σχεδίων και πρόγραμμα- περιβαλλοντικών επιπτώσεων σχεδίων 
των και να προωθήσει την ανάπτυξη και προγραμμάτων και θα προωθήσει 
μεθοδολογικού, επιμορφωτικού και την ανάπτυξη μεθοδολογικού, επι-
καθοδηγητικού υλικού για την μορφωτικού και καθοδηγητικού 
αξιολόγηση έργων, σχεδίων και υλικού για την αξιολόγηση έργων, 
προγραμμάτων· σχεδίων και προγραμμάτων· 
S 
ISSN 0254-1483 
COM(97) 471 τελικό 
ΕΓΓΡΑΦΑ 
GR 11 14 17 
Αριθ. καταλόγου : CB-CO-97-483-GR-C 
ISBN 92-78-24973-4 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο